Ẹgbẹ́ òṣèlú Nigerian Peoples Party (NPP) jẹ́ ọ̀kan pàtàkì nínú àwọn ẹgbẹ́ẹ́ òṣèlú tí wọ́n ìdíje sípò ase nígbà ìṣèjọba alágbádá ẹ́lẹ́kejì ní orílẹ̀-èdè Nàìjíríà. Ẹgbẹ́ òṣèlú yí ni ó jẹ́ àkójọpọ̀ ẹgbẹ́ òṣèlú mẹ́ta ọ̀tọ̀ọ̀tọ̀; àwọn ni Lagos Progressive, Club 19 àti Nigerian Council of Understanding tí gbogbo wọn kalẹ̀ sí Èkó. Lara àwọn tí wọ́n jẹ́ lààmì-laaka inú ẹgbẹ́ òṣèlú náà ni Adeniran Ogunsanya, T.O.S. Benson àti Kola Balogun láti inú ẹgbẹ́ òṣèlú NCNC. Àwọn abẹnugan bíi: Matthew Mbu, Solomon Lar, Omo Omoruyi, Paul Unongo, Antonio Fernandez wá láti inú ẹgbẹ́ The National Council of understanding,nígbà tí Waziri léwájú fún àwọn ẹgbẹ́ Club 19. Lóòtọ́, wọ́n da ẹgbẹ́ òṣèlú yí sílẹ̀ láti díje sípò ìjọba ilẹ̀ Nàìjíríà. Wọ́n da ẹgbẹ́ òṣèlú yí sílẹ̀ láti fi díje dupò Ààrẹ orílẹ̀-èdè Nàìjíríà, ẹgbẹ́ òṣèlú yí ti ní àtìlẹyìn àwọn ìpíe bíi Imo, Rivers ,Plateau ati Èkó pàá pàá jùlọ àwọn Ìpínlẹ̀ apá ìlà Oòrùn.